ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ

αριθ. 115/98

της 18ης Δεκεμβρίου 1998

για τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "η συμφωνία", και ιδίως το άρθρο 98,

Εκτιμώντας:

ότι το παράρτημα ΙΙ της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 63/98, της 4ης Ιουλίου 1998(1)·

ότι πρέπει να ενσωματωθεί στη συμφωνία η απόφαση 97/520/ΕΚ της Επιτροπής, της 9ης Ιουλίου 1997, σχετικά με κοινό τεχνικό κανονισμό για τις απαιτήσεις προσάρτησης διεπαφών τερματικού εξοπλισμού που πρόκειται να συνδεθεί με ψηφιακές αδόμητες μισθωμένες γραμμές ONP 2048 kbit/s (τροπολογία αριθ. 1)(2)·

ότι πρέπει να ενσωματωθεί στη συμφωνία η απόφαση 97/521/ΕΚ της Επιτροπής, της 9ης Ιουλίου 1997, σχετικά με κοινό τεχνικό κανονισμό για τις απαιτήσεις προσάρτησης διεπαφών τερματικού εξοπλισμού που πρόκειται να συνδεθεί με ψηφιακές δομημένες μισθωμένες γραμμές ONP 2048 kbit/s(3)·

ότι πρέπει να ενσωματωθεί στη συμφωνία η απόφαση 97/522/ΕΚ της Επιτροπής, της 9ης Ιουλίου 1997, σχετικά με κοινό τεχνικό κανονισμό για τις απαιτήσεις προσάρτησης διεπαφών τερματικού εξοπλισμού που πρόκειται να συνδεθεί με ψηφιακές απεριόριστες μισθωμένες γραμμές ONP 64 kbit/s (τροπολογία αριθ. 1)(4)·

ότι η απόφαση 97/520/ΕΚ της Επιτροπής καταργεί, από τις 10 Ιουλίου 1998, την απόφαση 94/470/ΕΚ της Επιτροπής όσον αφορά τον κοινό τεχνικό κανόνα σχετικά με τις απαιτήσεις σύνδεσης διεπαφών τερματικού εξοπλισμού για τις ψηφιακές αδόμητες μισθωμένες γραμμές ONP 2048 kbit/s, που είναι ενσωματωμένη στη συμφωνία και η οποία πρέπει, επομένως, να καταργηθεί στο πλαίσιο της συμφωνίας·

ότι η απόφαση 97/522/ΕΚ της Επιτροπής καταργεί, από τις 10 Ιουλίου 1998, την απόφαση 94/821/ΕΚ της Επιτροπής περί τεχνικής προδιαγραφής όσον αφορά τις απαιτήσεις σύνδεσης διεπαφών τερματικού εξοπλισμού για τις ψηφιακές αδόμητες μισθωμένες γραμμές ONP 64 kbit/s, που είναι ενσωματωμένη στη συμφωνία και η οποία πρέπει, επομένως, να καταργηθεί στο πλαίσιο της συμφωνίας,

ΑΠΟΦΑΣΙΖΕΙ:

Άρθρο 1

Τα ακόλουθα σημεία προστίθενται μετά το σημείο 4.Ψ (απόφαση 97/529/ΕΚ της Επιτροπής) του κεφαλαίου XVIII του παραρτήματος ΙΙ της συμφωνίας: "4.Ω 397 D 0520: Απόφαση 97/520/ΕΚ της Επιτροπής, της 9ης Ιουλίου 1997, σχετικά με κοινό τεχνικό κανονισμό για τις απαιτήσεις προσάρτησης διεπαφών τερματικού εξοπλισμού που πρόκειται να συνδεθεί με ψηφιακές αδόμητες μισθωμένες γραμμές ONP 2048 kbit/s (τροπολογία αριθ. 1) (ΕΕ L 215 της 7.8.1997, σ. 41).

4.Ω.Α 397 D 0521: Απόφαση 97/521/ΕΚ της Επιτροπής, της 9ης Ιουλίου 1997, σχετικά με κοινό τεχνικό κανονισμό για τις απαιτήσεις προσάρτησης διεπαφών τερματικού εξοπλισμού που πρόκειται να συνδεθεί με ψηφιακές δομημένες μισθωμένες γραμμές ONP 2048 kbit/s (ΕΕ L 215 της 7.8.1997, σ. 44).

4.Ω.Β 397 D 0522: Απόφαση 97/522/ΕΚ της Επιτροπής, της 9ης Ιουλίου 1997, σχετικά με κοινό τεχνικό κανονισμό για τις απαιτήσεις προσάρτησης διεπαφών τερματικού εξοπλισμού που πρόκειται να συνδεθεί με ψηφιακές απεριόριστες μισθωμένες γραμμές ONP kbit/s (τροπολογία αριθ. 1) (ΕΕ L 215 της 7.8.1997, σ. 46)."

Άρθρο 2

Το κείμενο του σημείου 4.Γ (απόφαση 94/470/ΕΚ της Επιτροπής) και του σημείου 4.Η (απόφαση 94/821/ΕΚ της Επιτροπής) του κεφαλαίου XVIII του παραρτήματος ΙΙ της συμφωνίας διαγράφεται.

Άρθρο 3

Τα κείμενα των αποφάσεων 97/520/ΕΚ, 97/521/ΕΚ και 97/522/ΕΚ στην ισλανδική και νορβηγική γλώσσα, τα οποία περιλαμβάνονται στο παράρτημα των αντίστοιχων γλωσσικών εκδόσεων της παρούσας απόφασης, είναι αυθεντικά.

Άρθρο 4

Η παρούσα απόφαση αρχίζει να ισχύει στις 19 Δεκεμβρίου 1998, υπό την προϋπόθεση ότι έχουν πραγματοποιηθεί προς τη Μεικτή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.

Άρθρο 5

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 18 Δεκεμβρίου 1998.

Για τη Μεικτή Επιτροπή του ΕΟΧ

Ο Πρόεδρος

N. v. LIECHTENSTEIN

(1) ΕΕ L 100 της 15.4.1999, σ. 50.

(2) ΕΕ L 215 της 7.8.1997, σ. 41.

(3) ΕΕ L 215 της 7.8.1997, σ. 44.

(4) ΕΕ L 215 της 7.8.1997, σ. 46.